
VENDIM

Nr. 3 datë 06.07.2023

“Për miratimin e procedurës për zgjedhjen e një anëtari të Këshillit Mbikëqyrës të Agjencisë së Auditimit të Programeve të Asistencës, akredituar nga Bashkimi Evropian në Republikën e Shqipërisë”

Komisioni për Çështjet Europiane në mbledhjen e zhvilluar më 06.07.2023, bazuar në nenet 18, 34, 36 dhe 111 të Rregullores së Kuvendit të Republikës së Shqipërisë dhe në nenin 10, pika 3, shkronja “b”, të ligjit 90/2016 “Për organizimin dhe funksionimin e Agjencisë së Auditimit të programeve të Asistencës, akredituar nga Bashkimi Evropian në Republikën e Shqipërisë”,
VENDOSI:

1. Miratimin e procedurës për emërimin e një anëtari të  Këshillit Mbikëqyrës të Agjencisë së Auditimit të Programeve të Asistencës, akredituar nga Bashkimi Evropian në Republikën e Shqipërisë. 
2. Shërbimet e Kuvendit publikojnë në faqen zyrtare të Kuvendit njoftimin publik për dorëzimin e dokumentacionit të kandidatëve për anëtar si më poshtë: 
· Njoftimi përmban kriteret ligjore të përcaktuar në ligjin 90/2016 “Për organizimin dhe funksionimin e Agjencisë së Auditimit të programeve të Asistencës, akredituar nga Bashkimi Evropian në Republikën e Shqipërisë që duhet të përmbushin kandidatët;
· Afatin për dorëzimin e dokumentacionit;
· Dokumentacionin shoqërues që kandidatët duhet të depozitojnë sipas njoftimit bashkëlidhur këtij vendimi.
3. Në përfundim të afatit të dorëzimit të dokumentacionit, Komisioni për Çështjet Europiane zhvillon seancë dëgjimore me kandidatët që kanë shprehur interes. 
4. Pas seancës dëgjimore, Komisioni për Çështjet Europiane përzgjedh dhe emëron një nga kandidatët pjesëmarrës në procedurën sipas pikës 2 dhe 3 të këtij vendimi.
5.Bashkëlidhur këtij vendimi është kopje e njoftimit publik që shpallet në faqen e Kuvendit.
6. Publikimi i njoftimit bëhet ditën e hënë, me datën 4 shtator 2023.
7 Ky vendim hyn në fuqi menjëherë.


KRYETARE
 
JORIDA TABAKU




Njoftim
“Për shprehje interesi për një vend vakant “anëtar të Këshillit Mbikëqyrës” të Agjencisë së Auditimit të Programeve të Asistencës, akredituar nga Bashkimi Evropian në Republikën e Shqipërisë”


Në zbatim të ligjit 90/2016 “Për organizimin dhe funksionimin e Agjencisë së Auditimit të programeve të Asistencës, akredituar nga Bashkimi Evropian në Republikën e Shqipërisë”, neni 10 pika 2/b dhe neni 12 si dhe vendimit nr. 3 datë 06
[bookmark: _GoBack].07.2023 “Për miratimin e procedurës për zgjedhjen e një anëtari të Këshillit Mbikëqyrës të Agjencisë së Auditimit të Programeve të Asistencës, akredituar nga Bashkimi Evropian në Republikën e Shqipërisë”. Komisioni për Çështjet Europiane, fton të gjithë shtetasit shqiptar që përbushin kriteret ligjore të përcaktuara në ligjin nr 90/2016 “Për organizimin dhe funksionimin e Agjencisë së Auditimit të programeve të Asistencës, akredituar nga Bashkimi Evropian në Republikën e Shqipërisë” të paraqesin dokumentacionin për vendin vakant “anëtar i Këshillit Mbikëqyrës” si më poshtë vijon: 

· Letër për shprehje interesi e kandidatit drejtuar Komisionit për Çështjet Europiane;
· Fotokopje të kartës së identiteti;
· Fotokopje të diplomës dhe titujve shkencor të noterizuar;
· Jetëshkrim; 
· Librezë punë ose çdo dokument ligjor që vërteton marrëdhënien e punës; 
· Vertetim të gjendjes gjyqësore i tre muajve të fundit nga data e shpalljes së njoftimit;
· vërtetim nga Prokuroria dhe gjykata që nuk ka proces penal të hapur;

Afati për dorëzimin e dokumentacionit është 15 ditë kalendarike nga dita e nesërme e publikimit të njoftimit në faqen zyrtare të Kuvendit të Republikës së Shqipërisë www.parlament.al. 

Kriteret ligjore që kandidatët duhet të përmbushin sipas ligjit nr 90/2016 “Për organizimin dhe funksionimin e Agjencisë së Auditimit të programeve të Asistencës, akredituar nga Bashkimi Evropian në Republikën e Shqipërisë”, neni 12 janë si më poshtë vijon: 

a) të kenë shtetësi shqiptare; 
b) të kenë përfunduar studimet e larta universitare të ciklit të dytë të studimeve, “Master i shkencave” ose ekuivalente me të në shkencat ekonomike ose juridike; 
c) të kenë të paktën 7 vjet përvojë pune; 


ç) të jenë me integritet moral dhe profesional; 
d) të mos jenë dënuar me vendim gjykate të formës së prerë për vepra penale; 
dh) të mos jenë larguar me masë disiplinore nga shërbimi civil; 
e) të mos kenë konflikt interesash me detyrën, në përputhje me detyrimet e legjislacionit në fuqi; 
ë) të mos ketë për ta kushte të tjera ndaluese, të përcaktuara nga legjislacioni në fuqi. 

Kandidatët paraqesin dokumentationin përkatës, pranë sekretariatit të Komisionit për Çështjet Europiane, në Kuvendit të Republikës së Shqipërisë, në adresën: 

Komisioni për Çështjet Europiane
Kuvendi i Republikës së Shqipërisë
Bulevardi: “Dëshmorët e Kombit” 4 
1000  		Tirana, Shqipëri

